تورکیه جمهوریتی نینگ چیت ایللرده گی تورک لر و قرینداش جمعیت لر اداره سی نینگ باشلیغی عبدالله اره ن, تورکیه دن آلمان گه مهاجر بولیب بارگن تورک لرنینگ آلمان نینگ اقتصادی, سیاسی, اجتماعی و فرهنگی ساحه لری گه حصه قوشگن لیگی نی معلوم قیلدی.
خوددی شوو اداره تامانیدن بیریلگن یازمه بیاناتده, آلمان گه مهاجرت نینگ 58 ییل لیگی بهالنتیریلدی.
اوروپا اولکه لری نینگ, اوروپا ده گی تورک لرنی بیر موفقیت اوله راق بهالنتیریشی کیره ک ایکن لیگی نی بیلدیرگن اره ن, "خوددی شوو مدت, آلمان نینگ فقط گینه اقتصادی ایمس, اوشبو اولکه گه سیاسی, اجتماعی و فرهنگی گه هم حصه قوشیلگن بیر پروسه دن عبارت بولدی.  اوشبو پروسه ده, اکثریتی, تیلی نی هم بیلمه گن بیر اولکه ده کتته موفقیت لر قولگه کیریتگن بیرینچی نسل, ایندی تورتینچی نسل گه ییتیب کیلگن وضعیت ده.  اوشبو یاش لری میز نینگ کونساین ینه ده بیلیم لی بولیب موجود جمعیت و بو ییرده گی موجودیتی گه فایده لی حصه قوشه دیگن لیگی و اوز وطن لری و تیل لری گه ایگه بولیب ایککی اولکه مناسبت لری گه مهم حصه قوشه دیگن لیگی گه ایشانه من" دییه قید ایتدی.
عینی دمده بیاناتده, 58 ییل آلدین 1961-ییل 30 اکتوبر ده آلمان نینگ بُن شهریده امضالنگن "ایش کوچی کیلیشووی" دایره سیده ایلک نوبتده 2 مینگ 500 تورک نینگ آلمان گه بارگن لیگی معلوم قیلیندی.
تورک لرنینگ, اوتگن منه شوو مدت دوامیده آلمان ده سیاست, اقتصاد, فرهنگ و سپورت کبی حیات نینگ برچه ساحه لری ده اوز موجودیتی نی دوام ایتتیریاتگن لیگی بیلدیریلگن بیاناتده, تورک لرنینگ 3,5 میلیون دن آرتیق نفوسی بیلن تورتینچی نسل گه ییتیب کیلگن لیگی, چیت ایللرده گی تورک لر و قرینداش جمعیت لر اداره سی نینگ خارج ده گی تورک لر اوچون بولگن لیگی دیک, آلمان ده گی تورک لر اوچون هم معارف, فرهنگ و حقوق سنگری کوپلب ساحه لر بوییچه پروژه لری نینگ موجود ایکن لیگی بیلدیریلدی.
